Kommissionens forordning (EF) nr. 156/2004

af 29. januar 2004

om EF-tilskud til EF-referencelaboratorier i henhold til artikel 28 i beslutning 90/424/EØF

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), særlig artikel 28, stk. 2, og

ud fra følgende betragtninger:

(1) I Kommissionens forordning (EF) nr. 324/2003(2) fastsættes det, til hvilke udgifter, der afholdes af de EF-referencelaboratorier, som modtager tilskud i henhold til artikel 28 i beslutning 90/424/EØF, der kan ydes støtte, og hvilke procedurer der gælder for indberetning af udgifter og revision.

(2) EF-referencelaboratorierne ("laboratorierne") bistår Fællesskabet med udførelsen af de funktioner og opgaver, der er fastlagt i EF-veterinærlovgivningen.

(3) Omfanget af de årlige EF-tilskud ("tilskud") til visse EF-referencelaboratoriers arbejde fastsættes hvert år ved hjælp af specifikke beslutninger inden for veterinærmedicin og folkesundhed, dyresundhed og restkoncentrationer.

(4) Udgifterne til tjenesterejser for laboratoriernes personale må i øjeblikket finansieres af laboratorierne over støttemodtagerens generalomkostninger med et beløb svarende til op til 7 % af de samlede støtteberettigede udgifter i forbindelse med aktionen.

(5) Eftersom disse tjenesterejser repræsenterer en stadig større del af støttemodtagerens generalomkostninger, og visse udgifter til tjenesterejser kan dækkes på basis af en standardsats pr. dag, bør der afsættes et særligt afsnit hertil i hvert enkelt laboratoriums årlige støtteberettigede udgifter.

(6) I lyset af udgifterne og fordelene ved de relevante workshopper bør antallet af støtteberettigede deltagere i workshopper begrænses, samtidig med at der bør inviteres mindst én person fra hver medlemsstat. Beslutninger om at dispensere fra denne regel bør ske i behørigt begrundede tilfælde og inden for rammerne af det tilskud, der ydes til gennemførelsen af den pågældende workshop.

(7) Det er nødvendigt at fastlægge, hvilken omregningskurs der skal anvendes for de betalingsanmodninger, der indgives i national valuta som defineret i Rådets forordning (EF) nr. 2799/98(3) om den agromonetære ordning for euroen.

(8) Der bør fastsættes bestemmelser til harmonisering af fremlæggelsen af det foreløbige budget for laboratorieudgifter, for så vidt angår aktiviteter gennemført i henhold til EU-veterinærlovgivningen.

(9) Da der vil blive foretaget en række ændringer i forordning (EF) nr. 324/2003, bør forordningen erstattes af hensyn til klarheden.

(10) En sund økonomiforvaltning berettiger anvendelse af reglerne vedrørende støtteberettigelse fra begyndelsen af 2004 for fastlæggelsen af de støtteberettigede udgifter, der er afholdt det samme år.

(11) Med henblik på finanskontrollen anvendes artikel 8 og 9 i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(4).

(12) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Foreløbigt budget

EF-referencelaboratorierne ("laboratorierne") fremlægger inden den 1. oktober hvert kalenderår ("n") det foreløbige budget for laboratorieudgifter i forbindelse med EF-aktiviteter for kalenderåret "n+1".

Laboratorierne fremlægger det foreløbige budget i elektronisk form i overensstemmelse med bilag I.

Artikel 2

Regler vedrørende støtteberettigelse

Inden for rammerne af det årlige EF-tilskud, som tildeles laboratorierne, gælder reglerne vedrørende støtteberettigelse i bilag II for udgifter vedrørende personale, kapitalgoder, hjælpematerialer, forsendelse af prøver til sammenlignende undersøgelser, tjenesterejser og generalomkostninger.

Artikel 3

Udbetaling af tilskud til laboratoriers arbejde

Under forudsætning af at de godkendte arbejdsprogrammer gennemføres effektivt, og at støttemodtagerne forelægger al den nødvendige dokumentation for Kommissionen inden for de i denne artikel fastsatte frister, udbetales tilskuddet til laboratoriets arbejde på følgende måde:

a) Et forskud på 70 % af det samlede beløb kan udbetales efter anmodning herom fra støttemodtageren.

b) Resten udbetales, når støttemodtageren har forelagt

i) et finansielt regnskab, der er attesteret af laboratoriets leder

ii) bilag vedrørende de sammenlignende undersøgelser og

iii) en teknisk rapport.

c) Det attesterede finansielle regnskab skal forelægges i overensstemmelse med bilag III og senest den 31. marts i det år, der følger den periode, for hvilken der blev ydet tilskud.

d) Overholdes tidsfristen i litra c) ikke, nedsættes tilskuddet med 25 % den 1. maj, 50 % den 1. juni, 75 % den 1. juli og 100 % den 1. september.

Artikel 4

Regler vedrørende støtteberettigelse for workshopper

1. Inden for rammerne af det tilskud, der ydes til gennemførelsen af en workshop, gælder de regler vedrørende støtteberettigelse, som er fastsat i bilag IV, for udgifter til rejsegodtgørelse og dagpenge for højst 30 deltagere i workshopper, idet der skal inviteres mindst én person fra hver medlemsstat.

2. I behørigt begrundede tilfælde kan der dispenseres fra stk. 1 ved beslutningen om det årlige EF-tilskud til visse EF-referencelaboratoriers arbejde.

Artikel 5

Udbetaling af EF-tilskud til gennemførelse af workshopper

Under forudsætning af at workshoppen gennemføres effektivt, og at støttemodtagerne forelægger al den nødvendige dokumentation for Kommissionen inden for de i denne artikel fastsatte frister, udbetales tilskuddet til gennemførelsen af en workshop på følgende måde:

a) Et forskud på 70 % kan udbetales efter anmodning herom fra støttemodtageren inden for 60 dage før den fastsatte dato for workshoppen.

b) Resten udbetales, efter at Kommissionen har godkendt bilagene og en teknisk rapport om anvendelsen af tilskuddet.

c) Bilagene skal forelægges i overensstemmelse med bilag V og senest tre måneder efter workshoppens afholdelse.

d) Overholdes tidsfristen i litra c) ikke, nedsættes tilskuddet med 25 % ved en forsinkelse på en måned i forhold til den fastsatte frist for forelæggelse af dokumenterne, 50 % ved en forsinkelse på to måneder, 75 % ved en forsinkelse på tre måneder og 100 % ved en forsinkelse på fire måneder.

Artikel 6

Bilag

1. Laboratoriets tekniske direktør opbevarer en bekræftet genpart af alle bilag, såsom fakturaer, lønsedler og tilstedeværelseslister samt dokumentation for forsendelse af prøver, tjenesterejser osv.

2. De indberettede udgifter registreres af støttemodtageren i dennes driftsbogholderi, og støttemodtageren gemmer alle bilag i fem år til revisionsformål.

Bilagene til dokumentation for alle de udgifter og arbejdstimer, der fremgår af tilskudsansøgningen, sendes til Kommissionen, hvis denne anmoder herom.

Artikel 7

Omregningskurs ved indgivelse af ansøgninger i national valuta

Omregningskursen for betalingsanmodninger i national valuta, der indsendes i måneden "n", er kursen for den 10. dag i måneden "n+1" eller kursen for den første forudgående dag, for hvilken man råder over en generel kursnotering.

Artikel 8

Revision

Kommissionen kan gennemføre revision i overensstemmelse med artikel 9 i forordning (EF) nr. 1258/1999.

Artikel 9

Ophævelse

Forordning (EF) nr. 324/2003 ophæves.

Henvisninger til den ophævede forordning betragtes som henvisninger til nærværende forordning.

Artikel 10

Ikrafttræden og anvendelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. januar 2004.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EUT L 47 af 21.2.2003, s. 14.

(3) EFT L 349 af 24.12.1998, s. 1.

(4) EFT L 160 af 26.6.1999, s. 103.

BILAG I

(Artikel 1)

>PIC FILE= "L_2004027DA.000802.TIF">

>PIC FILE= "L_2004027DA.000901.TIF">

BILAG II

(Artikel 2)

Regler vedrørende støtteberettigelse for udgifter vedrørende personale, kapitalgoder, hjælpematerialer, forsendelse af prøver til sammenlignende undersøgelser, tjenesterejser og generalomkostninger

1. Personale

Udgifter til personale uanset ansættelsesforhold vedrører kun faktisk afholdte lønudgifter (vederlag, løn, udgifter til sociale ordninger og pensionsbidrag) til videnskabelige medarbejdere, universitetsuddannede medarbejdere, teknikere og administrativt personale, hvis arbejde udelukkende eller en del af tiden specifikt vedrører de fællesskabsopgaver, der er beskrevet i det godkendte arbejdsprogram.

Alle arbejdstimer vedrørende fællesskabsopgaver skal registreres og attesteres på grundlag af mindst 12 måneder og 1600 timer pr. år. Dette skal gøres mindst en gang om måneden af den projektleder, som er udpeget, eller af en behørigt bemyndiget ledende medarbejder hos støttemodtageren.

2. Kapitalgoder

Udgifter til køb eller leasing/leje af udstyr kan påføres som direkte udgifter. De godtgørelsesberettigede udgifter vedrørende leaset/lejet udstyr i undersøgelsens varighed må ikke overstige de godtgørelsesberettigede udgifter ved køb af det pågældende udstyr. De godtgørelsesberettigede udgifter beregnes som følger:

>REFERENCE TIL EN GRAFIK>

A= Den periode udtrykt i måneder, hvori udstyret skal anvendes til projektet, efter det er leveret. Kun udstyr, som er betalt i den periode, hvori der ydes tilskud, er støtteberettiget.

B= Afskrivningsperiode på 60 måneder (36 måneder for edb-udstyr, der koster under 25000 EUR).

C= Udgifter til udstyr eksklusive moms.

D= Procentuel anvendelse af udstyret til projektet.

Moms, som støttemodtageren ikke kan få refunderet, betragtes som støtteberettigede udgifter.

3. Hjælpematerialer

De støtteberettigede udgifter beregnes på grundlag af de faktiske udgifter eksklusive moms, som er afholdt i den pågældende periode. Støttemodtageren skal også anføre, hvor stor en procentdel af laboratoriets samlede budget for hjælpematerialer de enkelte poster omfatter.

Alle andre udgifter til administration, forretningsrejser bortset fra tjenesterejser i henhold til punkt 5 og sekretariat betragtes som værende omfattet af "generalomkostninger".

4. Forsendelse af prøver til sammenlignende undersøgelser

Godtgørelsen baseres på faktiske udgifter eksklusive moms til forsendelse af prøver i forbindelse med sammenlignende undersøgelser mod indsendelse af bilag.

5. Tjenesterejser

Rejse- og opholdsudgifter afholdt af laboratoriernes personale i forbindelse med tjenesterejser, der indgår som en del af det godkendte arbejdsprogram, refunderes med et beløb på højst 5000 EUR. Opholds- og hoteludgifter må ikke overstige de fastsatte dagpengebeløb og de lofter for hoteludgifter, der gælder for EF-ansatte.

6. Generalomkostninger

Et fast beløb på 7 % af de faktiske støtteberettigede udgifter baseret på alle de direkte udgifter anført ovenfor (punkt 1-5) udbetales automatisk.

BILAG III

>PIC FILE= "L_2004027DA.001102.TIF">

>PIC FILE= "L_2004027DA.001201.TIF">

BILAG IV

(Artikel 4)

REGLER VEDRØRENDE STØTTEBERETTIGELSE FOR WORKSHOPPER

1. Rejse til stedet, hvor workshoppen finder sted

De støtteberettigede udgifter til togrejser svarer til prisen for en billet (1. klasse) til rejse ad den korteste strækning.

Godtgørelsen af udgifter til flyrejser er baseret på rejse på økonomiklasse med den billigst mulige billet under hensyntagen til rejserute og -mål. Hvis det er muligt, skal der købes billetter under gældende rabatordninger (Apex, Pex, Excursion osv.). Hvis rejsen gennemføres inden for et døgn før eller efter en weekend, kan der udbetales yderligere dagpenge med henblik på at gøre det muligt at købe billetter under gældende rabatordninger, hvis dette medfører en samlet besparelse (rejseudgifter + dagpenge).

Hvis deltagerne anvender deres private bil i stedet for at rejse med fly og/eller tog, godtgøres rejseudgifterne på grundlag af prisen for den billigste togbillet på første klasse ad den korteste strækning eksklusive tillæg. Hvis to eller flere personer anvender samme bil, er kun ejeren af bilen berettiget til godtgørelse af rejseudgifterne. Hvis man anvender en privat bil, godtgøres parkerings- og vejafgifter ikke. Hvis deltagerne anvender deres private bil, bærer de det fulde ansvar for skader på deres egen bil og skader, som de med deres egen bil forårsager på en tredjepart. De ansvarlige for workshoppen kan under ingen omstændigheder imødekomme anmodninger om erstatning, uanset grunden til at en deltager har anvendt sin private bil.

Enhver forsømmelighed fra deltagernes side (f.eks. bortkomne vouchere) og de økonomiske konsekvenser heraf er deltagernes eget ansvar.

2. Dagpengebeløb

Følgende dagpengebeløb, som har været gældende siden den 24. marts 1999 (datoen for offentliggørelse af forordning (EF, EKSF, Euratom) nr. 620/1999 (EFT L 78 af 24.3.1999)), justeres i overensstemmelse med de dagpengebeløb, som er gældende på datoen for afholdelse af workshoppen. I begrundede tilfælde kan dagpengebeløbet forhøjes med differencen mellem værelsesprisen (eksklusive morgenmad) og 50 % af dagpengebeløbet.

>TABELPOSITION>

BILAG V

>PIC FILE= "L_2004027DA.001402.TIF">